Алматыға қай елдерден туристер жиі келеді
DATE: 22:23, 28 Ақпан 2024 | GMT +5
TITLE: Алматыға қай елдерден туристер жиі келеді
URL: https://kaz.inform.kz/news/almatiga-kay-elderden-turister-zhi-keled-b317fa/
META: DATE: 22:23, 28 Ақпан 2024 | GMT +5
TOTAL WORDS: 170
AUTHOR(S):
TEXT: Ұлттық статистика бюросының мәліметінше, 2023 жылдың 9 айында туристердің жалпы саны 1, 5 млн адамнан асқан. Оның ішінде шетелдік туристер саны 51, 5% артып, 410 мың адамға жетті. Осылайша мегаполис шетелдік туристерді қабылдайтын Қазақстан қалалары арасында көшбасшы болды. «Туристер ағынының артуы есебінен туризм саласындағы негізгі көрсеткіштердің айтарлықтай өсіміне қол жеткіздік. Мысалы, салық түсімі 64% ұлғайып, 50, 2 млрд теңге болды. Жұмыспен қамтылғандар саны 11% немесе 78 551 адамға артты. Инвестиция 47, 7% немесе 106, 4 млрд теңгеге өсті», — деді Ғалия Тоқсейітова. Былтыр Ресей, Қытай, Үндістан, Түркия және АҚШ-тан келген туристер саны 256 мыңнан асқан. «Алматыға келген туристердің жалпы санының 60%-ы 4 және 5 жұлдызды қонақүйлерде тұрады. Бұл шетелдік туристердің әл-ауқатының жоғары екенін көрсетеді», — деді ол. Сонымен қатар ол шетелдік саяхатшылар негізінен гидтер мен туроператорлардың қызметтерін пайдаланатынын жеткізді. «Мегаполисте олар Медеу, Шымбұлақ, Көктөбе, Кафедралдық собор, Орталық мемлекеттік мұражай, Орталық мешіт, 28 гвардияшыпанфиловшы саябағы, Көкбазар, Арбат, Орталық демалыс және мәдениет саябағы, Тұңғыш Президент саябағы, Ботаникалық бақ, Баум тоғайы, Хайуанаттар бағы сияқты жерлерді көргісі келеді», — деп атап өтті басқарма басшысы
